ມາ​ເລ​ເຊຍ ຈັບ 79 ຄົນ​ ໃນ​ການ​ກວດ​ລ້າງ ​ກຸ່ມມຸສລິ​ມ ​ຟິລິບປີນ 
ລັດ​ຖະບານ​ກາງມາ​ເລ​ເຊຍກ່າວ​ວ່າ ພວກ​ຫົວ​ຮຸນ​ແຮງ​ຄົນ​ນຶ່ງ​ ໄດ້​ຖືກ​ຍິງ​ຕາຍ​ໃນ​ວັນ​ເສົາ​ມື້​ນີ້ ຊຶ່ງ​ຈໍານວນ​ຜູ້​ເສຍ​ຊີວິດ​ທັງ​ໝົດ ​61ຄົນ
ບັນດາເຈົ້າໜ້າທີ່ ມາເລເຊຍ ກ່າວວ່າເຂົາເຈົ້າໄດ້ຈັບ 79 ຄົນ ໃນລັດ Sabah ທີ່ເກາະ Borneo ໃນການປະຕິບັດງານຢ່າງ ຂຸ້ນຂ້ຽວເພື່ອຂັບໄລ່ກວດລ້າງສະມາຊິກຂອງກຸ່ມມຸສລິມຟິລິບ ປີນ ທີ່ເຂົ້າຍຶດເອົາບ້ານນຶ່ງ ຢູ່ໃນເຂດທີ່ອຸດົມສົມບູນໄປດ້ວຍ ຊັບພະຍາກອນໃນເດືອນແລ້ວນີ້ ຫົວໜ້າຕໍາຫລວດ ລັດຖະບານກາງມາເລເຊຍ ທ່ານ Ismail Omar ກ່າວວ່າ ພວກຫົວຮຸນແຮງຄົນນຶ່ງ ໄດ້ຖືກຍິງຕາຍໃນ ວັນເສົາມື້ນີ້ ຊຶ່ງຈໍານວນຜູ້ເສຍຊີວິດທັງໝົດ ເພີ້ມຂຶ້ນເປັນ 61 ຄົນ ໃນການປະຕິບັດງານຂັບໄລ່ພວກບຸກລຸກ ທີ່ຍັງດຳເນີນ ຢູ່ໃນເວລານີ້ ຜູ້ນໍາກຸ່ມ ທ່ານ Jamalul Kiram ທີສາມ ກ່າວວ່າ ລາວເປັນສຸນ ຕານນັ້ນ ໄດ້ຮຽກຮ້ອງໃນວັນພະຫັດຜ່ານມາ ໃຫ້ຜູ້ຕິດຕາມທ່ານ ທີ່ປະກອບອາວຸດຢຸດຍິງຫລັງຈາກທ່ານ Ban Ki-moon ເລຂາ ທິການໃຫຍ່ ສະຫະປະຊາຊາດ ໄດ້ອອກຖະແຫລງການສະບັບ ນຶ່ງຮຽກຮ້ອງໃຫ້ສີ້ນສຸດການສູ້ລົບກັນແລະໃຫ້ພັກຝ່າຍກ່ຽວຂ້ອງ ເປີດການເຈລະຈາກັນ ແຕ່ມາເລເຊຍ ໄດ້ປະຕິເສດ ຕໍ່ຂໍ້ສະເໜີ ຢຸດຍິງ ຂອງກຸ່ມປະກອບອາວຸດທ່ານ Kiram ໂດຍກ່າວວ່າ ເຂົາເຈົ້າຈະຮັບເອົາພຽງແຕ່ການຍອມຈຳນົນຢ່າງ ເຕັມທີ່ເທົ່ານັ້ນ